**NOTĂ INFOMATIVĂ**

**la proiectul hotărârii Guvernului „Cu privire la crearea**

**Agenţiei Naţionale pentru Sănătate Publică”**

În urma constatării situaţiei nesatisfăcătoare în domeniul controlului de stat asupra activităţii de întreprinzător, Guvernul şi-a propus revizuirea cadrului normativ în domeniu în vederea atingerii unei eficienţe maxime a acestui instrument - controlul de stat, precum şi micşorarea constantă a presiunii asupra mediului de afaceri.

Pentru a asigura implementarea completă şi eficientă a prevederilor Legii nr. 230, s-a impus necesitatea reorganizării organelor de control a Ministerului Sănătăţii în limita prevederilor noii anexe la Legea nr. 131 din 8 iunie 2012 privind controlul de stat al activităţii de întreprinzător.

Un grup de instituţii supus organizării este constituit din instituţiile din subordinea Ministerului Sănătăţii, şi anume: - Agenţia Transplantului; - Consiliul Naţional de Evaluare şi Acreditare în Sănătate; - Centrul Naţional de Sănătate Publică şi centrele de sănătate publică teritoriale.

Obiectivul urmărit prin promovarea acestui proiect este crearea unui singur organ de control în domeniul sănătăţii - Agenţia Naţională pentru Sănătate Publică, competentă în domeniile de control atribuite în competenţă prin noua anexă la Legea nr. 131 din 8 iunie 2012 privind controlul de stat al activităţii de întreprinzător.

Întru realizarea obiectivului trasat, Ministerul Sănătăţii în comun cu Ministerul Economiei au elaborat proiectul hotărîrii Guvernului cu privire la crearea Agenţiei Naţionale pentru Sănătate Publică, prevederile căruia se expun mai jos.

Conform proiectului hotărârii Guvernului, se crează Agenţia Naţională pentru Sănătate Public, instituţie administrativă în subordinea Ministerului Sănătăţii, prin fuziunea următoarelor instituţii publice: 1) Consiliul Naţional de Evaluare şi Acreditare în Sănătate; 2) Centrul Naţional de Sănătate Publică; 3) Centrul de sănătate publică, mun.Chișinău; 4) Centrul de sănătate publică, mun. Bălţi; 5) Centrul de sănătate publică, r-nul Anenii Noi; 6) Centrul de sănătate publică, r-nul Basarabeasca; 7) Centrul de sănătate publică, r-nul Briceni; 8) Centrul de sănătate publică, r-nul Cahul; 9) Centrul de sănătate publică, r-nul Cantemir; 10) Centrul de sănătate publică, r-nul Călăraşi; 11) Centrul de sănătate publică, r-nul Căuşeni; 12) Centrul de sănătate publică, r-nul Cimişlia; 13) Centrul de sănătate publică, r-nul Criuleni; 14) Centrul de sănătate publică, r-nul Donduşeni; 15) Centrul de sănătate publică, r-nul Drochia; 16) Centrul de sănătate publică, r-nul Edineţ; 17) Centrul de sănătate publică, r-nul Făleşti; 18) Centrul de sănătate publică, r-nul Floreşti; 19) Centrul de sănătate publică, r-nul Glodeni; 20) Centrul de sănătate publică, r-nul Hînceşti; 21) Centrul de sănătate publică, r-nul Ialoveni; 22) Centrul de sănătate publică, r-nul Leova; 23) Centrul de sănătate publică, r-nul Nisporeni; 24) Centrul de sănătate publică, r-nul Ocniţa; 25) Centrul de sănătate publică, r-nul Orhei; 26) Centrul de sănătate publică, r-nul Rezina; 27) Centrul de sănătate publică, r-nul Rîşcani; 28) Centrul de sănătate publică, r-nul Sîngerei; 29) Centrul de sănătate publică, r-nul Soroca; 30) Centrul de sănătate publică, r-nul Străşeni; 31) Centrul de sănătate publică, r-nul Şoldăneşti; 32) Centrul de sănătate publică, r-nul Ştefan Vodă; 33) Centrul de sănătate publică, r-nul Taraclia; 34) Centrul de sănătate publică, r-nul Teleneşti; 35) Centrul de sănătate publică, r-nul Ungheni; 36) Centrul de sănătate publică, r-nul Ceadîr-Lunga; 37) Centrul de sănătate publică, r-nul Comrat; 38) Centrul de sănătate publică, r-nul Vulcăneşti; 39) Inspectoratul farmaceutic şi dispozitivelor medicale din cadrul Agenţiei Medicamentului şi Dispozitivelor Medicale.

În urma fuziunii, patrimoniul, unităţile de personal stabilite în efectivul-limită şi bugetul pentru anul 2017 ale instituţiilor numite se vor transmite Agenţiei naţionale pentru Sănătate Publică, aceasta fiind succesorul de drepturi al instituţiilor care fuzionează.

Personalul angajat al instituţiilor care fuzionează se transferă în Agenţia Sănătăţii Publice, cu respectarea prevederilor legislaţiei muncii. Acest fapt va asigura continuitatea funcţionării agenţiei nou-create.

Avînd în vedere excluderea competenţelor în domeniul controlului de stat ale Agenţiei Medicamentului şi Dispozitivelor Medicale, Inspectoratul farmaceutic şi dispozitivelor medicale va fi transferat la Agenţia Naţionale pentru Sănătate Publică.

Pentru reorganizarea propusă se oferă un termen de 3 luni, în limitele căruia Ministerul Sănătăţii urmează:

1) să realizeze fuziunea instituţiilor numite, conform prevederilor Regulamentului cu privire la modul de transmitere a întreprinderilor, organizaţiilor, instituţiilor de stat, a subdiviziunilor lor, clădirilor, edificiilor, mijloacelor fixe şi altor active, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr. 1, art. 2), cu modificările şi completările ulterioare;

2) să asigure stabilirea structurii organizatorice a Agenţiei Naţionale pentru Sănătate Publică, astfel încât aceasta:

să cuprindă consiliul de soluționare a disputelor, conform prevederilor art. 30 alin. (5) din Legea nr. 131 din 8 iunie 2012 privind controlul de stat asupra activităţii de întreprinzător;

să conţină subdiviziuni de analiză şi evaluare a riscurilor, şi de planificare a controalelor, siguranţă ocupaţională şi pentru protecţia consumatorilor.

3) să prezinte Guvernului spre aprobare:

Regulamentul Agenţiei Naţionale pentru Sănătate Publică;

structura şi efectivul-limită ale Agenţiei Naţionale pentru Sănătate Publică;

modificările actelor normative care necesită a fi ajustate în conformitate cu reorganizările propuse de prezenta hotărîre.

Totodată proiectul prescrie ca, imediat după publicarea prezentei hotărâri, dar nu mai târziu de 5 zile, conducătorii instituţiilor vizate să preavizeze personalul instituţiilor cu privire la reorganizare, transfer şi posibila disponibilizare conform prevederilor legislaţiei muncii. Disponibilizarea salariaţilor care refuză transferul la Agenţia Naţională pentru Sănătate Publică urmează să se facă în conformitate cu legislaţia muncii în vigoare.

Responsabilitatea pentru executarea prezentei hotărâri se atribuie Ministerului Sănătăţii şi Agenţiei Medicamentului şi Dispozitivelor Medicale .

Implementarea prevederilor proiectului nu implică cheltuieli suplimentare de la bugetul de stat. Reorganizarea instituţiilor urmează să se facă în limita bugetelor aprobate pentru anul 2017.

**Ministru Ruxanda GLAVAN**